
DR 30.11.2004 19 
 
mahu tinggal di asrama, boleh minta mereka tinggal di luar.  Biar mereka tidak bayar 
asrama asalkan mereka seperti di universiti.   

Kebanyakan universiti yang ada sekarang memang tidak menyediakan 
asrama yang cukup.  Yang tidak suka tinggal dalam asrama biarkan mereka tinggal di 
luar dan cara ini saya rasa sedikit-sebanyak dapat mengurangkan masalah disiplin di 
IKBN ini.  Kita juga merasa sedih apabila melihat minat belia kita dalam latihan 
kemahiran ini begitu kurang sekali.  Saya dapati bahawa belia-belia Cina dan bukan 
Melayu atau bukan bumiputera ramai yang tidak menyertai latihan di IKBN.  Apakah 
langkah yang telah diambil oleh kementerian untuk menarik pelajar-pelajar bukan 
bumiputera ini untuk menyertai latihan IKBN. 

Tuan Pengerusi [Datuk Lim Si Cheng]:  Yang Berhormat, masa cukup. 

Tuan Liow Tiong Lai:  Saya gulung Tuan Pengerusi.  Saya harap satu 
rancangan yang konkrit dan satu langkah yang berkesan dapat diambil untuk 
meningkatkan bilangan bukan bumiputera dalam IKBN. 

Akhirnya Tuan Pengerusi, berhubung dengan Menteri telah menyatakan 
bahawa Kementerian Belia dan Sukan akan mengadakan Program Pasca Khidmat 
Negara.  Saya juga tahu bahawa peruntukan telah disediakan untuk program ini dan 
apakah rancangan atau program-program yang telah disediakan dalam Pasca Khidmat 
Negara kerana pada bulan 12 akan datang ini satu kumpulan baru akan masuk 
Program Latihan Khidmat Negara dan kita tidak mahu pada saat-saat akhir, baru kita 
hendak umumkan Program Pasca Khidmat Negara ini.  Tolong jelaskan.  Sekian, 
terima kasih. 

Tuan Pengerusi [Datuk Lim Si Cheng]:  Padang Terap dan selepas itu pihak 
kementerian jawab. 

 

11.31 pg. 

Dato' Ghazali bin Ibrahim [Padang Terap]:  Terima kasih Tuan Pengerusi.  
Saya hendak menyentuh Maksud Bekalan 45 Butiran 020300, 020400 dan sekali gus 
020500.   

Tuan Pengerusi, kita dapati bahawa pihak kerajaan telah menubuhkan satu 
Jawatankuasa Kabinet mengenai sukan untuk memastikan sukan kita cemerlang di 
peringkat negara dan antarabangsa.  Adakah kerajaan juga bercadang untuk 
menubuhkan Jawatankuasa Kabinet untuk mengatasi masalah belia di seluruh negara 
kita kerana kita dapati bahawa banyak persatuan belia telah dibatalkan pendaftaran 
iaitu hampir 600 persatuan telah dibatalkan pendaftaran dan kerajaan bercadang untuk 
menubuhkan Jawatankuasa Kabinet yang juga dipengerusikan oleh Yang Amat 
Berhormat Timbalan Perdana Menteri dan dianggotai oleh Menteri yang kanan untuk 
menguruskan belia di seluruh negara kita. 

Yang kedua, Tuan Pengerusi, kita tahu bahawa pihak kerajaan telah banyak 
menumpukan perhatian di bidang sukan, contohnya pada tahun lepas difahamkan 
bahawa RM100,000 diperuntukkan untuk memajukan sukan di tiap-tiap daerah.  
Adakah kerajaan juga bercadang untuk memberikan sedikit peruntukan kepada Majlis 
Belia Negeri, Majlis Belia Daerah dan juga memperuntukkan kursus kepada persatuan 
belia untuk diaktifkan semula persatuan belia di peringkat daerah masing-masing 
ataupun persatuan masing-masing.  Kita juga dapati bahawa dahulu kita ada….. 

Tuan Haji Ismail bin Haji Abd. Muttalib [Maran]:  [Bangun] 

Dato' Ghazali bin Ibrahim:  ……belia niaga atau belia tani. 

Tuan Pengerusi [Datuk Lim Si Cheng]:  Yang Berhormat, Yang Berhormat 
bagi Maran bangun. 

Dato' Ghazali bin Ibrahim:  Sila. 

Tuan Haji Ismail bin Haji Abd. Muttalib:  Terima kasih Tuan Pengerusi dan 
juga Yang Berhormat.  Saya ingin bertanya kepada Yang Berhormat atas perhatian 
yang diberikan oleh kementerian lebih kepada sukan dan tidak kepada belia.  Kita lihat 
belia adalah merupakan aset masa depan negara.   

Adakah Yang Berhormat setuju dengan saya kalau saya ingin mencadangkan 
supaya sedikit peruntukan disalurkan kepada persatuan-persatuan belia terutama di 



mahu tinggal di asrama, boleh minta mereka tinggal di luar. Biar mereka tidak bayar asrama asalkan mereka seperti di universiti. Kebanyakan universiti yang ada sekarang memang tidak menyediakan asrama yang cukup. Yang tidak suka tinggal dalam asrama biarkan mereka tinggal di luar dan cara ini saya rasa sedikit-sebanyak dapat mengurangkan masalah disiplin di IKBN ini. Kita juga merasa sedih apabila melihat minat belia kita dalam latihan kemahiran ini begitu kurang sekali. Saya dapati bahawa belia-belia Cina dan bukan Melayu atau bukan bumiputera ramai yang tidak menyertai latihan di IKBN. Apakah langkah yang telah diambil oleh kementerian untuk menarik pelajar-pelajar bukan bumiputera ini untuk menyertai latihan IKBN. Tuan Pengerusi [Datuk Lim Si Cheng]: Yang Berhormat, masa cukup. Tuan Liow Tiong Lai: Saya gulung Tuan Pengerusi. Saya harap satu rancangan yang konkrit dan satu langkah yang berkesan dapat diambil untuk meningkatkan bilangan bukan bumiputera dalam IKBN. Akhirnya Tuan Pengerusi, berhubung dengan Menteri telah menyatakan bahawa Kementerian Belia dan Sukan akan mengadakan Program Pasca Khidmat Negara. Saya juga tahu bahawa peruntukan telah disediakan untuk program ini dan apakah rancangan atau program-program yang telah disediakan dalam Pasca Khidmat Negara kerana pada bulan 12 akan datang ini satu kumpulan baru akan masuk Program Latihan Khidmat Negara dan kita tidak mahu pada saat-saat akhir, baru kita hendak umumkan Program Pasca Khidmat Negara ini. Tolong jelaskan. Sekian, terima kasih. Tuan Pengerusi [Datuk Lim Si Cheng]: Padang Terap dan selepas itu pihak kementerian jawab. 11.31 pg. Dato' Ghazali bin Ibrahim [Padang Terap]: Terima kasih Tuan Pengerusi. Saya hendak menyentuh Maksud Bekalan 45 Butiran 020300, 020400 dan sekali gus 020500. Tuan Pengerusi, kita dapati bahawa pihak kerajaan telah menubuhkan satu Jawatankuasa Kabinet mengenai sukan untuk memastikan sukan kita cemerlang di peringkat negara dan antarabangsa. Adakah kerajaan juga bercadang untuk menubuhkan Jawatankuasa Kabinet untuk mengatasi masalah belia di seluruh negara kita kerana kita dapati bahawa banyak persatuan belia telah dibatalkan pendaftaran iaitu hampir 600 persatuan telah dibatalkan pendaftaran dan kerajaan bercadang untuk menubuhkan Jawatankuasa Kabinet yang juga dipengerusikan oleh Yang Amat Berhormat Timbalan Perdana Menteri dan dianggotai oleh Menteri yang kanan untuk menguruskan belia di seluruh negara kita. Yang kedua, Tuan Pengerusi, kita tahu bahawa pihak kerajaan telah banyak menumpukan perhatian di bidang sukan, contohnya pada tahun lepas difahamkan bahawa RM100,000 diperuntukkan untuk memajukan sukan di tiap-tiap daerah. Adakah kerajaan juga bercadang untuk memberikan sedikit peruntukan kepada Majlis Belia Negeri, Majlis Belia Daerah dan juga memperuntukkan kursus kepada persatuan belia untuk diaktifkan semula persatuan belia di peringkat daerah masing-masing ataupun persatuan masing-masing. Kita juga dapati bahawa dahulu kita ada..... Tuan Haji Ismail bin Haji Abd. Muttalib [Maran]: [Bangun] Dato' Ghazali bin Ibrahim: ......belia niaga atau belia tani. Tuan Pengerusi [Datuk Lim Si Cheng]: Yang Berhormat, Yang Berhormat bagi Maran bangun. Dato' Ghazali bin Ibrahim: Sila. Tuan Haji Ismail bin Haji Abd. Muttalib: Terima kasih Tuan Pengerusi dan juga Yang Berhormat. Saya ingin bertanya kepada Yang Berhormat atas perhatian yang diberikan oleh kementerian lebih kepada sukan dan tidak kepada belia. Kita lihat belia adalah merupakan aset masa depan negara. Adakah Yang Berhormat setuju dengan saya kalau saya ingin mencadangkan supaya sedikit peruntukan disalurkan kepada persatuan-persatuan belia terutama di.